નવી દિલ્હીઃ એક બાજુ વિઝા ટેમ્પલ તરીકે ઓળખાતું જાણીતું હૈદરાબાદનું ચીલકુલ બાલાજી મંદિર છે કે જ્યાં દાન આપવા સામે સખત મનાઈ છે. આ મંદિરમાં દાન માટે એક પાત્ર પણ જોવા મળતું નથી. અઠવાડિયામાં માત્ર ત્રણ દિવસ ખૂલતા આ મંદિરમાં ૭૦,૦૦૦થી ૧,૦૦,૦૦૦ શ્રદ્ધાળુઓ આવે છે, પરંતુ મંદિર આ શ્રદ્ધાળુઓ પાસેથી એક રૂપિયાનું દાન લેતું નથી. ઊલટાનું અહીંના પૂજારી પોતાનાં મંદિરમાં દાન આપવાના બદલે ભક્તોને ગરીબો પાછળ પૈસા ખર્ચવા સલાહ આપે છે.